

***ΔΑΝΑΪΔΩΝ 7- ΤΗΛ.2310526411 FAX 2310525926 T.K.546 26 ΘΕΣ/ΝΙΚΗ E-mail*** ***evethax@otenet.gr***[***www.enveth.gr***](http://www.enveth.gr)

 ***Θεσσαλονίκη 28 Ιουλίου 2020***

***ΑΡ.ΠΡΩΤ:713***

***ΠΡΟΣ:*** *ΔΗΜΑΡΧΟ ΘΕΣΣΑΛΟΝΙΚΗΣ κο. ΖΕΡΒΑ ΚΩΝΣΤΑΝΤΙΝΟ* ***ΚΟΙΝΟΠΟΙΗΣΗ:*** *ΑΝΤΙΔΗΜΑΡΧΟ ΟΙΚΟΝΟΜΙΚΩΝ κο. ΚΟΥΠΚΑ ΜΙΧΑΗΛ* ***ΚΟΙΝΟΠΟΙΗΣΗ****: ΠΑΝΕΛΛΗΝΙΑ ΟΜΟΣΠΟΝΔΙΑ ΠΡΑΤΗΡΙΟΥΧΩΝ**ΕΜΠΟΡΩΝ ΚΑΥΣΙΜΩΝ ΠΡΟΕΔΡΟ κο. ΑΣΜΑΤΟΓΛΟΥ ΓΕΩΡΓΙΟ*

***ΘΕΜΑ:*** *Εκ νέου* *αίτημα για να κληθούμε στη συνεδρίαση της Οικονομικής Επιτροπής σχετικά με την αναπροσαρμογή των τελών για τις πινακίδες ανάρτησης τιμών και σήματος και του τέλους χρήσης του υπεδάφους .*

*Αξιότιμε κύριε Δήμαρχε και κύριε Αντιδήμαρχε Οικονομικών,*

*Σας εκφράζουμε την έντονη διαμαρτυρία μας σχετικά με τη χρέωση που επεβλήθη από την απόφαση της Οικονομικής Επιτροπής του Δήμου Θεσσαλονίκης για τον* ***καθορισμό τελών για το 2020*** *(30/10/2019) και έγινε αποδεκτή από το Δημοτικό Συμβούλιο στις* ***11/11/2019*** *για τα τέλη της πινακίδας ανάρτησης τιμών και σήματος έκαστος* ***500,00 ευρώ*** *στα πρατήριά μας ( οι συγκεκριμένες πινακίδες δεν αφορούν διαφήμιση αλλά ενημέρωση του καταναλωτικού κοινού και είναι υποχρεωτικές βάση νόμου) και τα τέλη χρήσης του υπεδάφους και μάλιστα με το υπερβολικά υπέρογκο ποσό των* ***84 ευρώ ανά κυβικό****. Οι δεξαμενές που είναι στο υπέδαφος δεν εμποδίζουν απολύτως κανέναν είτε είναι πεζός, είτε για κάποια εργασία.*

*Τα  τραπεζοκαθίσματα τα χρεώνετε με το τετραγωνικό μέτρο και όχι  με το όγκο τους  (δηλαδή και ύψος) , τις δεξαμενές για πιο λόγο τις χρεώνεται με το βάθος τους που μάλιστα αφού είναι κάτω από τη γη;  Ποιόν ενοχλούν;*

*Συγκριτικά με άλλους Δήμους ανά την Ελλάδα επιβάλλατε  τα ακριβότερα τέλη.*

*Σας καταθέτουμε αίτημα εκ νέου να κληθούν μέλη του Δ.Σ. της ΕΝ.ΒΕ.Θ στη συνεδρίαση της Οικονομικής Επιτροπής( όταν αποφασιστεί η ημερομηνία της συνεδρίασης) για να εκφράσουμε τις απόψεις μας στο συγκεκριμένο ζήτημα. Στο παρελθόν ζητήσαμε επανειλημμένως να κληθούμε στη συγκεκριμένη συνεδρίαση είτε με επιστολές , είτε τηλεφωνικά αλλά δυστυχώς απέβη άκαρπο το αίτημά μας .*

*Είμαστε στην διάθεσή σας  .*

